

**นายธรณ์ ธำรงนาวาสวัสดิ์ โฆษกคณะกรรมาธิการฯ แถลงข่าว**

----------------------------------------------

วันอังคารที่๑๘ พฤศจิกายน ๒๕๕๗ เวลา ๑๔.๐๐ นาฬิกา ณ ห้องโถง อาคารรัฐสภา ๑ นายธรณ์ ธำรงนาวาสวัสดิ์ ในฐานะโฆษกคณะกรรมาธิการปฏิรูปพลังงาน และโฆษกคณะกรรมาธิการทรัพยากรธรรมชาติ และสิ่งแวดล้อมแถลงข่าวใน ๒ ประเด็นคือ

**ประเด็นที่๑** การกำหนด กรอบการทำงานของคณะกรรมาธิการปฏิรูปพลังงานเพื่อให้ประชาชนมีส่วนร่วมในการบริหารจัดการพลัง งานของประเทศจึงได้จัดตั้งคณะอนุกรรมาธิการ ในด้านต่างๆ ทั้งหมด๔ คณะได้แก่

๑. คณะอนุกรรมาธิการปฏิรูปทรัพยากรปิโตรเลียม และราคาพลังงาน

๒. คณะอนุกรรมาธิการปฏิรูปการบริหารและกำกับกิจการพลังงาน/สารสนเทศ

๓. คณะอนุกรรมาธิการปฏิรูปกิจการไฟฟ้า

๔. คณะอนุกรรมาธิการปฏิรูปพลังงานทดแทน พลังงานหมุนเวียนและ การอนุรักษ์พลังงาน โดยแต่ละคณะจะประกอบไปด้วยสมาชิกสภาปฏิรูปแห่งชาติ และบุคคลภายนอก รวมจำนวนไม่เกินคณะละ ๑๕ คน

นอกจากนี้ คณะกรรมาธิการฯยังได้เริ่มดำเนินการศึกษา ประเด็นการสัมปทาน ปิโตรเลียม รอบที่ ๒๑ โดยจะเชิญบุคคลภายนอกที่มีส่วนเกี่ยวข้องมาให้ข้อมูลแก่คณะกรรมาธิการฯ เพื่อประกอบการพิจารณา การให้ข้อเสนอแนะแก่ รัฐบาลต่อไป

**ประเด็นที่ ๒** คณะกรรมาธิการทรัพยากรธรรมชาติและสิ่งแวดล้อม ได้จัดทำกรอบการดำเนินงานของคณะกรรมาธิการฯโดยเน้นการปฏิรูปโครงสร้างและกระบวนการเพื่อการอนุรักษ์และการใช้ประโยชน์จากทรัพยากรอย่างยั่งยืน ลดความเหลื่อมล้ำในการเข้าถึงทรัพยากรธรรมชาติการมีส่วนร่วมในการดูแล และจัดการทรัพยากรธรรมชาติและสิ่งแวดล้อมของประชาชน